*Мотивационно Писмо*

на един дълбоко немотивиран индивид

(Щилян Казаков)

Заинтригуван от идеята за завършване на моето образование и потенциално безкрайно кариерно развитие, предприемам тази смела стъпка да се кандидатирам за участие в надпреварата за тази така скромно описана във вашият е-мейл награда (макар и безспорно без моето лично съгласие, както гласят правилата).

Тъй като моите амбиции са божествено високи, аз съм организирал фантастична трупа от освирепели главорези, които не падат така лесно в битка, както падна сървърната инфраструктура на НСИ. Това съответно ще доведе до поемане на стъпката на развитие от малък предприемач към голям предприемач, където ще се постарая да направя всичко възможно да изместя Apple и Google от монополният им стол, за да проправя път към ново и по-светло бъдеще с блекджек и проституция. Ще акселерираме хода на капитализма като адронен колайдер и ще ни изпратим директно обратно във феодализма само че с технологични характеристики. Все пак бих казал, че не си живял живот, докато не ти се наложи да попиташ Алекса за разрешение да отидеш до тоалетната, докато тя те принуждава да автоматизираш минирането на смарагди в Южна Африка или ще избие всеки твой познат ако не и се подчиниш. (Слава на чичо Джеф и неговата плешива глава)

За разлика от написаното в заглавието на това писмо, моята мотивация варира като скоростна кутия – или нула или шест. Трябва да науча абсолютно всеки framework и technology stack (Освен Java, той не става), иначе как бих осъществил моите грандиозни планове за световна доминация. В крачка с тази голяма дума обаче е нужно да спомена, че никога не бих се занимавал с QA, като това е работа, която би покорила който и да е бог, без изключения.