Мотивационно Писмо

Спасимир Тричков – The Team Player

Смятам, че екипът ни има повече от необходимото. Способности да се справим с всеки тип задача, бързи реакции, неподправен хумор. Сега не знам какво или кои са тия “Moonshot”, ама щом всеки от аверите е получил тази хартиена покана, ще трябва да запретнем ръкави и да покоряваме наред.

От началото на това мотивационно писмо не започнах да говоря директно за себе си, защото „аз“ в думата екип няма. И въпреки това съм на мисълта, че всички можем да изпъкнем пред останалите с нещото, в което сме най вещи. Но тънкия момент е в това да насочим тези умения към една обща цел, а именно покоряването на поредната жертва.

Пари винаги ще има, славата ще дойде след като покорим всичко що е там за покоряване. Това е моята мотивация и съм убеден, че тази идеология е споделена сред членовете на **Bang Bros**.   
  
Покорим ли „Moonshot” по-големи предприемачи от нас няма да има, който се опита да се изправи срещу нас ще го посрещнем с всички сили и хитрини. Аз най-вероятно ще бъда човек за всичко, защото и такива трябват. DevOps за момента е нещото, по което си падам, а и както знаем девопсаджиите са хора за всичко. Само няма да работя като HR.